Det utdannes kliniske ernæringsfysiologer ved det 5-årige profesjonsstudiet i klinisk ernæring ved Universitetet i Oslo og gjennom bachelor i human ernæring og master i klinisk ernæring ved Universitetet i Bergen. I 2016 ble det også startet opp utdanning innen klinisk ernæring ved UiT Norges arktiske universitet. Opptak til studieprogram i klinisk ernæring krever generell studiekompetanse, og i tillegg matematikk (R1 eller S1+S2), Fysikk 1 og Kjemi 1+2.